section_heading: Povijest ljudskog istraživanja
paragraph_text: 5. svibnja 2018. NASA je lansirala raketu koja nosi sondu (lander) čija je zadaća istražiti Marsovo tlo i još dva mala satelita. Lansirana je iz baze Vandenberg u Kaliforniji. Zove se Mars InSight, skraćeno od "Mars Interior Exploration using Seismic Investigations, Geodesy and Heat Transport". Onamo je stigla 26. studenoga 2018. godine. Pri dolasku raketa će na površinu ispustiti sondu (lander). Sletjela je na odabranu ravnicu malo sjeverno do Marsovog ekvatora. Sletačeva misija je kopanje i istraživanje Marsovskog tla: slojeve, sastav, geodetsku aktivnost i sl. Senzore može zabiti do 5 metara dubine. Mjerit će temperaturu, vibracije i seizmičku aktivnost općenito. Misija istraživanja je radi stjecanja spoznaja čime će se bolje moći opisati nastanak planeta Marsa i cijela Sunčevog sustava. Dva mala satelita MarCO-A i MarCO-B (Mars CubeOne, MarCO, Wall-E, EVE) koja nosi sobom ispustit će u svemir. Oni će biti prvi međuplanetni sateliti vrste CubeSat. Uloga im je na putu do Marsa komunicirati s kontrolom misije. Zadaća im je pratiti lander InSight. Oni neće biti jedini način komunikacije landera s NASA-om. Sa Zemljom InSight kontaktira preko NASA-inog orbitera Mars Reconnaissance Orbitera. Mali sateliti nastavili su put dalje u duboki svemir.<ref>Bug.hr Vrbanus, Sandro: NASA-ina sonda InSight krenula u misiju istraživanja Marsa, Bug, nedjelja, 6. svibnja 2018. (pristup stranici 9. svibnja 2018.)<ref>(eng.) Mars News NASA, ULA Launch Mission to Study How Mars Was Made - InSight Launches to Study the Heart of Mars, 5. svibnja 2018. (pristup stranici 9. svibnja 2018.)<ref>(eng.) NASA Mars NASA's InSight Mars Lander (pristup stranici 9. svibnja 2018.)<ref>(eng.) NASA Jet Propulsion Laboratory Mars Cube One, InSight Launch Press Kit, Technology Demonstration  (pristup stranici 9. svibnja 2018.)